إيݣوانا

**إيݣوانا** (ب لحروف اللاتينيين: Iguana، ب الصبليونية: [iˈɣwana])؛ إيغوانا) هو ݣنس ديال زرموميات عشاشبيين لي مستوطنين أصليين ل لبلايص الستيوائيين ديال لميكسيك، أمريكا لوسطانية، أمريكا الجنوبية، و لكاريبي. لݣنس توصف ل لخطرة اللولى من عالم الطبيعة لؤسطرالي دجي. إن. لورينتي ف 1768. جوج نواع تبلاصاو ف لݣنس: لإيݣوانا لخضرا، لي مفرّقة ب شكل عريض على طول لمادى نتاعها و حيوان د الدار شعبي؛ و لإيݣوانا د لانتيل الصغيرة، لي مستوطنة أصلية ل ݣزاير لآنتيل الصغيرة. التحليل الجيني كايعطي بلي لإيݣوانا لخضرا تقدر تجمع واحد التركيب د بزاف النواع، لي شي وحدين منهم عاد توصفو ف اللواخر، و لايني قاعدة الضونيات د الزواحف كاتعتابرهم كاملين كا نوع تحتاني ديال لإيݣوانا لخضرا.
تصغير|دكر ديال لإيݣوانا لخضرا.

لكلمة "إيݣوانا" مشتقة من السمية لأصلية د هاد النوع ب طايينو (Taino)، إيوانا. زيد على الجوج نواع لي ف ݣنس إيݣوانا، بزاف د لݣنوس لمرتابطين لي كاينين ف نفس لفاميلة عندهم سميات شايعين د هاد النوع و منهم السمية "إيݣوانا".

هاد النوع طريدة شعبية ل حيوانات لمربيين، و من لحيوانات لي ماشي مستوطنين أصليين و لي تدخّلو ب شكل عريض برّا لبلايص لأصليين دياولهم، ف ݣزيرة إيشيݣاكي، شبه ݣزيرة فلوريدا، هاوايي، سنغافورة، طايلاند، طايوان، و زيد شلّا ݣزاير فيهم نسمات أصليين من لإيݣوانا ف لآنتيل الصغيرة.

## لآناطوميا و لفيزيولوجيا
لإيݣوانات هوما زرموميات كبار ف لقد لي يقدرو يتفاوتو من 1.2 ل 2.0 ميطرو ف الطولة، ب لحساب د لقزيبة. عندهم واحد لكيس جلدي عنقي (dewlap) و واحد التستيفة ديال لحراشف لمطولين لي غاديين من النص د عناقهم ل قزازبهم. لإيݣوانات عندهم شكال مبدلين من لحراشف لي كايغطيو مواطع مبدلين من كسداتهم؛ متلاً، شي حراشف كبار و ضايرين لي مفرّقين ف لموطع الجنبي د لعنق هوما و حراشف صغار مدّاخلين. لحراشف د لموطع لفوقاني/الضهري (dorsal) ديال كسداتهم حتى هوما غلض و مدكسين ب شكل ضيّق على هادوك لي ف لمواطع لكرشيين/التحتانيين (Ventral). هاد لحراشف يقدرو يكونو فيهم تنويعة من اللوان و لي ماكايكونوش ديما باينين من لقرب. عندهم حرشفة كبيرة و ضايرة ف حناكهم معروفة ب سمية الدرع تحت طبلي (subtympanic shield).
تصغير|إيݣوانا كاتاكل النوار.

لإيݣوانات عندهم شوف مجهد و يمكن ليهم يشوفو الشكال، الضلال، اللوان، و لحركة من مسافات طوال. لمضى الشوفي ( visual acuity) ديالهم كايخلّيهم يجولو وسط لغابات لعامرين ب الشجر و كايخلّيهم يقلّعو لماكلة. هوما كايوضفو السينيالات الشوفيين باش يتواصلو معا أعضاء خرين ديال نفس النوع.

التيمپانوم (tympanum)، لي هو طبلة لودن د لإيݣوانا، موجود فوق من الدرع التحت طبلي (ولا "درع لودن") تحت من كل عين.

لإيݣوانات ف لغالب صعاب يتقشعو، حيتاش كايميلو باش يتموهو ف لبلايص لي ضايرين بيهم، و التلوينة ديالهم كاتخلّيهم قادرين يتخباو من لمفتارسين لي كبر.

كيف لاغلابية د الزواحف، إيݣوانا وحدة عندها قلب تلاتي لبيوت ب جوج آتريات (Atria)، بطيّن (ventricle) واحد، و جوج آيورطات (aortae) ديال الدورة السيسطيمية. لعضلات ديال شي إيݣوانا كايكونو فاتحين ف اللون ب زايد ب سباب النسبة الزايدة من اللياف لعضليين لهدّاما د لݣليكوز (glycolytic muscle fibers)، و لي كايتفتلو ب الزربة (fast-twitch) (النوع A). هاد اللياف مافيهمش بزاف ديال لوعية د الدم و فيهم نسبة قليلة من لميوݣلوبين، هادشي لي كايعطيهم لمنضر لباهت ديالهم. هاد لكتافة الزايدة د اللياف كاتخلّي لإيݣوانا تحرّك ب الزربة ف وقيتة قصيرة، هادشي لي كايسهل ليها التحروكات لقصار و لمزروبين، ولايني ماكايكونش عندها مفعولية ف لوقيتات الطوال د لحركة، مادام التنفوس لخلوي كايكون لاؤكسيجيني (Anaerobic) ف اللياف.
### لعين لحيطية
بزاف د النواع من الزرموميات، بحال لإيݣوانات، عندهم واحد لحرشفة باهتة ف جيهة اللور د ريوسهم لي كاترشم لعين لحيطية (parietal eye). هاد لعضو كايكون حساس ل التبدالات ف الضو و كايسيفط سينيالات ل لغدّة الصنوبرية هادشي لي كايخلّيهم يعرفو لفرق بين النهار و الليل. واحد الصبغة ضويّة (photopigment) كاتلقى ب شكل شايع ف اللومپروا (lamprey)، معروفة ب سمية پاراپينوپزين (parapinopsin)، كاتلقى عاوتاني ف لإيݣوانا، و كاتكون حساسة ل الضو لفوق بنفساجي و كاتعاون ف السنياليزاسيو بين النهار و الليل.

### مورفولوجية الجمجومة و الريجيم
[تصغير|لإيݣوانات عندهم ريجيم عشاشبي ب شكل حصري، كيف ما مصور لفوق من واحد لإيݣوانا خضرا لي كاتاكل واحد لمانݣا ف [ڤينيزويلا]]
لإيݣوانات طوورو واحد الستيل د لعيشة عشاشبي، ب لعليف ب شكل حصري على لغطا النباتي. و لوراق. باش ياخدو، يعالجو، و يهضمو لمواد النباتيين، الزواحف لعشاشبيين كايخصهم واحد الجهد زايد د لعضة ب النسبة ل قدهم ب لموقارنة معا الزواحف اللحايميين ولا لقارتين. الجمجومة ديال لإيݣوانا طراو ليها تعدالات لي ودّاو ل واحد الجهد قوي د لعضة و مفعولية ف لمعالجة د النبات، هادشي على حساب واحد الديراسة. و باش يوصلو ل هادشي ب شكل بيوميكانيكي، الزواحف لعشاشبيين عندهم جماجم طوْل و عرْض، قنانف قصر، و كسدات كبر ب لموقارنة معا الزواحف اللحايميين و لقارتين. الزيادة ف لقوة د الجمجومة كايودي ل زيادة ف حضور لعضلات و كاتزيد ف قدرة الجمجومة باش تصبر على قوات كتر ف الجهد.

تصغير|لإيݣوانات لألبينيين، كايجاوجوهم باش يخلّيوهم حيوان د الدار.
تصغير|الجمجومة و السنان د لإيݣوانا لخضرا: السنان د لإيݣوانا لخضرا محطوطين ف السورفاص د عضم لفك، هادشي معروف ب لبلاصاج لفوقاني ولا لآكرو.
تصغير|فيلوجينيا بسيطة معا الزواحف مطليين ب لخضر: لإيݣوانات وسط الليپيدوصورات.

فوق من هادشي، سنان لإيݣوانا كايكونو آكروضونت (acrodontal)، يعني بلي سنانهم محطوطين لفوق د السورفاص ديال لعضم لفكي و كايبرزو ل لفوق. السنان ب ريوسهم صغار و مشنقرين - مصاوبين باش يشقمو و يشرݣو لماكلة.

### لمكاترة
دكور لإيݣوانا، بحال ليكزومپلات لخرين د دكور لحرشفيات (Squamata)، عندهم جوج قضبان نصيين (hemipenes). ف وقيت لملاقية (copulation)، نص قضيب واحد كايتخشى ف التفويهة لمدرقية (cloacal vent) د النتوا. نتوا وحدة تقدر تخزن لماني ديال لمجاوجين لفايتين ل بزاف د لعوام باش تكمّل ف تخصاب بيضها يلا ما لقاتش حتى دكر ف الزون ديالها منين كاتكون واجدة باش تحط لبيض مرة خرة.

### لمجاوجة و لمحابة
لإيݣوانات كايميلو باش يتبعو واحد الستيل د لمجاوجة لي كايكون خلّاط (promiscuous) ولا معدد الجواج ف الجنسين (polygynandrous) ف وقيت لموسم الناشف. لمجاوجة ف وقيت لموسم الناشف كاضمن بلي ولادهم غايفقسو ف وقيت لموسم لفازݣ ولا الشتوي فين لماكلة كاتكون كتر. النتوات كايحكمو زونات كبار، فين كايديرو بزاف د لعشاش. الدكور كايتنافسو عل النتوات ف شي موطع و كايرشمو الزون لي ربحوها ب واحد لفيرومون لي كايتّفرز من لمسامات لفخديين (femoral pores) من لموطع لفوقاني/الضهري د طرافهم اللورانيين. سلوك الدكر ف وقيت لمنافسة الجنسية كايجمع تضوار الراس، تجباد و تكماش لكيس الجلدي لعنقي ديالهم، تحساس و عضان لعناق د النتوات، و ف شي مرات، تبدال اللون. غير كاتعزل شي نتوا شي دكر، كايركب عليها و كايحكمها ف بلاصتها ب عضان لكتف ديالها، هادشي لي شي مرات كايخلّي يمارات ف النتوات. من مور لملاقية، لبيض كايتحط ف بزاف د لعشاش و كايتسمح ليهم ب لحضانة. هاد النيڤو الطايح ديال التدخول د لوالدين معا ولادهم كايخلّي لإيݣوانات متال ديال السطراتيجية r د لمكاترة.

## لفيلوجينيا
واحد لفيلوجينيا مبازية على الجينات د كوضاج لپروتين، راجعوها ڤيضال و هيدجيس (2009) عطات بلي التقسيمة التحتانية إيݣوانيا (Iguania) ف واحد لݣروپ معا اللفاعي و بدغيات الشكل (زرموميات). هاد لݣروپات كايشركو واحد لغدّة فمّية كاتقدر تفرز الطوكسينات (واحد لمزيّة مشتقة). وخا هاكداك، لفيلوجينيا تبازات على الجينومات لكاملين د لميطوكوندريا كيف ما قتارحو ريست و وحدين خرين (2003)، لي كاتبلاصي لإيݣوانا لخضرا ب صيفتها أقرب قريب ل السكينك الطوپين (Plestiodon egregius). الليپيدوصورات (Lepidosaurs) واحد الزواحف ب حراشف مدّاخلين، و وسط هاد لݣروپ لإيݣوانيات و التواطارات (tuataras) ب جوج بيهم كايخرّجو لسانهم باش يهرفو على لفرايس ف بلاصة ما يخدّمو فكاكهم، هادشي لي كايتسمى ب لقبيط ب اللسان (tongue prehension). لإيݣوانيات هوما النسل لفرّادي وسط لحرشفيات لي كايوريو هاد لمزيّة، هادشي لي كايعني بلي هاد لمزيّة تخادت ب شكل مستاقل ف لإيݣوانيات و التواطارات ب جوج. لإيݣوانيات عاوتاني لحرشفيات لفرّاديين لي كايخدّمو ب شكل لولاني الشوفان ديالهم باش يعرفو لفرايس و يتسلّتو ليهم ف عوض ما يعولو على الريسيپطورات لكيماويين ولا الشمان، و كايوضفو واحد الطيكنيك د لغفلة ف قبيط لفرايس ف بلاصة ما يقلّبو عليهم ب شكل آكتيڤ.

واحد الديراسة من بغوي و وحدين خرين. (2020) لقات بلي الطاكسونوميا د ݣنس إيݣوانا كيف ما جاي، إ. ديليكاتيسيما (i. delicatissima-إيݣوانا ݣزاير لآنتيل) هي لعضو لبيدائي (basal) ݣاع د لݣروپ. النواع تكلاصاو كا نواع تحتانيين كيف ما مبازي ف تعريفات قاعدة ضونيات الزواحف (ReptileDatabase).

ق.ض.الزواحف كايعتابرو إ. رينولوفا (I. rhinolopha) موراديف ل إ. إيݣوانا (I. iguana)، و غير سلالة مفرّزة ديالها، و كايعتارفو ب إ. إينسولاريس (I. insularis) و إ. ميلانوديرما (I. melanoderma) كا نواع تحتانيين ديال إ. إيݣوانا. 4 د النواع تحتانيين د لإيݣوانا لخضرا تعتارف بيهم تحت من هاد لمعاملة: إ. إينسولاريس (سان ڤينسنت & ݣرينادين و ݣريناضا)، إ. إ. سانكطالوسيا (سان لوسيا)، إ. إ. ميلانوديرما (شي بلايص ف شمال ݣزاير لآنتيل الصغيرة، و واقيلا ف لكوشطات د ڤينيزويلا، ݣزاير لعدرا، و پويرطو ريكو)، و إ. إ. إيݣوانا (قارة د أمريكا الجنوبية).
### النواع لباقيين
جوج نواع ف ݣنس إيݣوانا مقبولين ب شكل عريض:

### النواع التحتانيين
تلاتة د النواع التحتانيين كاريبيين ديال لإيݣوانا لخضرا حتى هوما معتارفين بيهم:

لإيݣوانا لأمريكية لوسطانية (إ. رينولوفا ولا إ. إ. رينولوفا)، شي خطرات كاتعتابر نوع مفرّز، هي كاتعتابر ب شكل كبير ب صيفتها موراديف ل إ. إيݣوانا، حيتاش لحضور د لݣرون عندها ماكايلمحش ب الضارورة بلي هي نوع ولا نويع جديد. الجوج نواع تحتانيين لموصوفين د إ. إينسولاريس (لإيݣوانا مو ݣرون د سان لوسيا، إ. إ. سانكطالوسياي، و لإيݣوانا مو ݣرون د لݣرينادين، إ. إ. إينسولاريس)ف لأصل توصفو كا نواع تحتانيين ديال إ. إيݣوانا، وخا هوما مشابهين جينياً ب زايد و يقدرو مايكونوش نواع تحتانيين مفارقين على بعضياتهم. عطاو الديراسات الجداد لي مبازيين على الجينات بلي إ. رينولوفا و إ. إينسولاريس نواع مفرّزين على بعضياتهم، بلحق قاعدة ضونيات د الزواحف ماكايتافقوش معا هاد الستينتاجات، و كايكلاصيفيو إ. رينولوفا كا موراديف د إ. إيݣوانا، و كايكلاصيو إ. إينسولاريس كا نوع تحتاني د إ. إيݣوانا. النسمة د كوراصاو ديال لإيݣوانات لخضرين كايوريو مباعدة جينية كبيرة و يقدرو عاوتاني يمتلو شي نواع ولا نوع تحتاني باقي ماموصوفش.

## ب صيفتهم ماكلة
لإيݣوانات بانو ب شكل تاريخي ف التقاليد الطبخيين ديال لميكسيك و أمريكا لوسطانية. لحم لإيݣوانا حتى هو كايكونصوما ف شي بلايص ف ميريكان و پويرطو ريكو. زيد، بيض لإيݣوانا كايكونصوما ف شي قنات ف أمريكا اللاتينية، بحال النيكاراݣوا و كولومبيا.

## مصادر


تصنيف:ݣنوس د الزرموميات
تصنيف:زرموميات د أمريكا لوسطى
تصنيف:زرموميات د لكاريبي
تصنيف:زرموميات د أمريكا الشمالية
تصنيف:زرموميات د أمريكا الجنوبية